Title: Príloha č
Author: .
Last saved by: schwingerova
Company: MP SR

Príloha č. 5
                                                                 k  nariadeniu vlády č...../2003 Z. z.

ROZSAHY A FREKVENCIA ODBERU ÚRADNÝCH VZORIEK

   Účelom tejto prílohy je ustanoviť minimálne počty zvierat, z ktorých sa musia odoberať vzorky. Každá vzorka sa môže analyzovať na detekciu prítomnosti jednej alebo viacerých látok.

ČASŤ A
HOVÄDZÍ DOBYTOK, OŠÍPANÉ, OVCE, KOZY A KONE

1.	Hovädzí dobytok

Minimálny počet zvierat, ktoré sa každý rok kontrolujú na všetky druhy rezíduí a látok sa musí rovnať najmenej 0, 4% z kusov hovädzieho dobytka  zabitých v Slovenskej republike v predchádzajúcom roku s nasledujúcim rozpisom:

Skupina A: 0,25 % rozdelených takto:
1.	jedna polovica vzoriek sa odoberá zo živých zvierat v chove; výnimočne sa môže  25 % vzoriek analyzovaných na zisťovanie látok zo skupiny A 5. odobrať z vhodného  materiálu, ako sú krmivá, napájacia voda atď.,

2.	jedna polovica vzoriek v skupine A sa odoberá na bitúnku.

Každá podskupina v skupine A podľa prílohy č. 2 a 3 sa musí každý rok skontrolovať prostredníctvom 5 % z celkového počtu vzoriek, ktorý sa odoberá na skupinu A.

Zostatok sa musí rozdeliť podľa skúseností a informácií za predošlé obdobie v Slovenskej republike.

Skupina B: 0,15% rozdelených takto:
1.	30% vzoriek sa musí skontrolovať na látky zo skupiny B bod 1.
2.	30% vzoriek sa musí skontrolovať na látky zo skupiny B bod 2.
3.	10% vzoriek sa musí skontrolovať na látky zo skupiny B bod 3.

Zostatok sa musí rozdeliť podľa situácie v Slovenskej republike.

2. Ošípané

Minimálny počet zvierat, ktoré sa každý rok kontrolujú na všetky druhy rezíduí a látok sa musí rovnať najmenej 0,05% z  ošípaných zabitých v Slovenskej republike v predchádzajúcom roku s nasledujúcim rozpisom:

Skupina A: 0,02%

Ak sa odoberajú vzorky  zo zvierat na bitúnku, musia sa navyše vykonať analýzy  napájacej vody, krmív, fekálií alebo ďalších vhodných ukazovateľov na úrovni fariem. V tomto prípade   minimálny počet fariem, ktoré sa musia ročne navštíviť predstavuje najmenej jednu farmu na 100 000 ošípaných zabitých v predchádzajúcom roku.

Každá podskupina v skupine A sa musí každý rok skontrolovať prostredníctvom najmenej 5% z celkového počtu vzoriek, ktorý sa odoberá na skupinu A.

Zostatok sa rozdelí podľa skúseností a podkladových informácií v Slovenskej republike.

Skupina B: 0,03%
Musí sa dodržať rovnaký rozpis ako pri hovädzom dobytku. Zostatok sa rozdelí podľa situácie v Slovenskej republike.

3.	Ovce a kozy

Minimálny počet zvierat, ktoré sa každý rok kontrolujú na všetky druhy rezíduí a látok sa musí rovnať najmenej 0,05% z kusov oviec a kôz starších ako tri mesiace zabitých v Slovenskej republike v predchádzajúcom roku s nasledujúcim rozpisom:

Skupina A: 0,01%

Každá podskupina v skupine A sa musí každý rok skontrolovať prostredníctvom najmenej 5% z celkového počtu vzoriek, ktorý sa odoberá na skupinu A.

Zostatok sa rozdelí podľa skúseností a podkladových informácií v Slovenskej republike.

Skupina B: 0,04%
Musí sa dodržať rovnaký rozpis ako pri hovädzom dobytku. Zostatok sa rozdelí podľa skúseností v Slovenskej republike.

4.	Nepárnokopytníky

Počet vzoriek sa určí na základe identifikovaných problémov.

ČASŤ B
BROJLEROVÉ KURČATÁ, VYNESENÉ NOSNICE, MORKY, OSTATNÁ HYDINA

Vzorka pozostáva z jedného alebo viacerých  zvierat v závislosti od  požiadaviek analytických metód.

Minimálny počet vzoriek,  ktorý sa každý rok odoberá z každej kategórie hydiny ( brojlerové kurčatá, vynesené nosnice, morky, ostatná hydina) sa rovná najmenej jednej vzorke na 200 ton ročnej produkcie (hmotnosť zabitých zvierat) a ak  sa uvažuje s ročnou produkciou danej kategórie hydiny vyššou ako 5000 ton, minimálny počet vzoriek je 100  vzoriek pre každú skupinu látok. Musí sa dodržať nasledujúci rozpis:

Skupina A: 50% z celkového počtu vzoriek .
Ekvivalent jednej pätiny z týchto vzoriek sa musí odobrať na úrovni farmy.

Každá podskupina v skupine A sa musí každý rok skontrolovať prostredníctvom najmenej 5% z celkového počtu vzoriek, ktorý sa odoberá na skupinu A.

Zostatok sa rozdelí podľa skúseností a podkladových informácií v Slovenskej republike.

Skupina B:  50% z celkového počtu vzoriek :
1.	30% vzoriek sa musí skontrolovať na látky zo skupiny B bod 1.
2.	30% vzoriek sa musí skontrolovať na látky zo skupiny B bod 2.
3.	10% vzoriek sa musí skontrolovať na látky zo skupiny B bod 3.

Zostatok sa rozdelí podľa situácie v Slovenskej republike.

ČASŤ C
PRODUKTY VODNÉHO HOSPODÁRSTVA

Produkty farmových chovov rýb

Jednou vzorkou je jedna alebo viac rýb podľa veľkosti rýb a požiadaviek analytickej metódy.

Musí sa  dodržať nižšie uvedený rozsah a frekvencia odberu vzoriek v závislosti od produkcie rýb na farmách vyjadrenej v tonách.

Minimálny počet vzoriek, ktorý sa odoberá každý rok  musí  byť najmenej jedna vzorka na 100 ton ročnej produkcie.

 Zisťované látky   a vzorky vybrané na analýzu sa musia vyberať podľa  pravdepodobného používania týchto látok.

Musí sa dodržať tento rozpis:

Skupina A: jedna tretina z celkového počtu vzoriek:
Všetky vzorky sa musia odobrať na úrovni farmy z rýb vo všetkých fázach chovu vrátane konzumných rýb, ktoré sú už pripravené na uvedenie na trh  na spotrebu.

V prípade morského chovu, ak sú osobitne  obtiažne podmienky odberu vzoriek , možno odobrať namiesto vzoriek rýb vzorky krmiva, ktoré je  na mieste.

Skupina B: dve tretiny z celkového počtu vzoriek; odber vzoriek sa   vykonáva
a)	prednostne  na farme z konzumných  rýb, ktoré sú už  pripravené na uvedenie na trh,
b)	buď v spracovateľskej  prevádzkarni, alebo na  úrovni veľkoobchodu z čerstvých rýb s podmienkou, že ak sú výsledky pozitívne, možno vykonať spätné zistenie  farmy , odkiaľ ryby pochádzali.

Vo všetkých prípadoch sa vzorky odoberané na úrovni farmy odoberajú z najmenej 10% registrovaných  produkčných lokalít.

Ostatné produkty vodného hospodárstva

Ak je predpoklad, že sa veterinárne lieky alebo chemikálie podávajú iným produktom vodného hospodárstva alebo, ak je podozrenie na kontamináciu prostredia, musia sa tieto druhy vodných živočíchov zahrnúť do plánu odberu vzoriek  úmerne k ich produkcii, ako  dodatočné vzorky k vzorkám odobratým z rybných fariem.

ČASŤ  D
MLIEKO
Kravské mlieko

A.	Požiadavky na odber vzoriek

1.  Každú  úradnú vzorku musí odobrať  veterinárny inšpektor príslušného orgánu veterinárnej správy takým spôsobom, aby bolo vždy možné zistiť spätne farmu, odkiaľ mlieko pochádzalo.

2. Vzorky  možno odoberať
a)	buď na úrovni farmy zo zberného tanku ako bazénové vzorky, alebo
b)	na úrovni mliekarenského priemyslu predtým, ako sa vyprázdni cisterna.

3.  Z  vyššie uvedenej zásady vystopovateľnosti farmy  pôvodu mlieka sa pripúšťa výnimka  pre látky alebo rezíduá  uvedené v prílohe č. 2 skupine B bod 3 písmená a), b) a c).

4. Vzorky sa musia odoberať len zo surového mlieka; veľkosť vzorky závisí od použitej analytickej metódy.

B.	Rozsah a frekvencia odberu vzoriek

Ročný počet vzoriek je jedna vzorka na 15 000 ton ročnej produkcie mlieka s minimálnym počtom 300 vzoriek. Musí sa dodržiavať tento rozpis:
a)	70 % vzoriek sa musí vyšetriť na prítomnosť rezíduí veterinárnych liekov; v tomto prípade sa každá vzorka musí testovať najmenej na štyri rôzne látky z najmenej troch skupín podľa prílohy č. 2 spomedzi skupín A bod 6., skupiny B bod 1., bod 2. písmeno a) a e).
b)	15 % vzoriek sa musí testovať na prítomnosť rezíduí podľa prílohy č. 1, zo skupiny B bod 3. 
c)	zostatok (15% vzoriek) sa musí  rozdeliť podľa situácie v Slovenskej republike.

Mlieko ostatných druhov zvierat ( ovce, kozy, nepárnokopytníky)

Počet vzoriek pre tieto druhy sa musí určiť podľa množstva produkcie a identifikovaných problémov. Mlieko týchto druhov zvierat sa musí zahrnúť do plánu odberu vzoriek, ako dodatočné vzorky k vzorkám odobratým z kravského mlieka.

ČASŤ  E

VAJCIA

1.	Slepačie vajcia

A. Požiadavky  na odber vzoriek

1. Každú úradnú vzorku  musí odobrať veterinárny inšpektor  príslušného orgánu veterinárnej správy takým spôsobom, aby bolo  vždy možné zistiť spätne farmu, odkiaľ  vajcia pochádzali.

2. Vzorky  možno odoberať
a)	buď na úrovni farmy nosníc, alebo
b)	na úrovni triediarne a baliarne vajec.

3. Veľkosť vzorky je najmenej  12  alebo viac vajec podľa použitých analytických metód.

B.	Rozsah  a  frekvencia odberu vzoriek

1.  Počet vzoriek, ktorý sa musí odobrať každý rok sa musí rovnať najmenej jednej vzorke na      1 000 ton ročnej produkcie konzumných vajec s minimom 200 vzoriek. Rozpis vzoriek sa vykonáva  podľa štruktúry vaječného priemyslu, najmä na základe integrácie v rámci neho.

2. Najmenej 30% vzoriek sa musí odobrať z triediarní a baliarní, ktoré predstavujú najvýznamnejší podiel vajec dodávaných na spotrebu ľuďmi.

3. Musí sa dodržať tento rozpis:
a) 70% vzoriek sa musí testovať na najmenej jednu látku uvedenej v prílohe č. 2 z každej zo   skupín A bod 6., skupina  B bod 1. a skupina B bod 2 písmeno b),
b) 30% vzoriek sa musí prideliť podľa situácie v Slovenskej republike a musí zahŕňať aj niektoré analýzy látok v podľa prílohy č. 2 skupine B bod 3. písmeno a).

2.	Vajcia iných druhov hydiny

Počet vzoriek z týchto druhov sa určuje podľa množstva  produkcie a identifikovaných problémov. Vajcia týchto druhov sa musia zahrnúť do plánu odberu vzoriek ako dodatočné vzorky k vzorkám odobratým zo slepačích vajec.

ČASŤ  F

KRÁLIČIE MÄSO A ZVERINA Z VOĽNE ŽIJÚCEJ ZVERI A ZVERI Z FARMOVÝCH CHOVOV

1.	Králičie mäso

A. Požiadavky na odber vzoriek
1. Jedna vzorka pozostáva z jedného alebo viacerých zvierat od jedného producenta v závislosti na požiadavkách analytických metód.

2.  Každú úradnú vzorku musí odobrať veterinárny inšpektor príslušného orgánu veterinárnej   správy takým spôsobom, aby bolo vždy možné zistiť spätne farmu, odkiaľ  králiky pochádzali

3. Vzorky možno v závislosti od štruktúry produkcie králikov v Slovenskej republike odoberať
a)	buď na úrovni farmy, alebo
b)	na úrovni registrovaných bitúnkov ustanovených podľa § 31.

4. Bez toho, aby boli dotknuté iné ustanovenia tohto nariadenia, môžu sa odobrať aj dodatočné vzorky napájacej vody a krmív na úrovni farmy na kontrolu nelegálnych látok.

B. Rozsah a frekvencia odberu vzoriek

1. Počet vzoriek, ktoré sa odoberajú každý rok sa musí rovnať desiatim vzorkám na 300 ton ročnej produkcie ( hmotnosť zabitých zvierat) pri prvých 3 000 tonách produkcie a jednej vzorke na každých ďalších 300 ton.
 
2.Musí sa dodržať tento rozpis podľa skupiny látok z prílohy č. 2
a)  skupina A podľa prílohy č. 2: 30 % z celkového počtu vzoriek,
     70% musí byť vyšetrených na látky skupiny A bod 6,
     30 % musí byť vyšetrených na  látky zo  skupiny A. body 1 až 5 
b) skupina B podľa prílohy č. 2: 70% z celkového počtu vzoriek,
          30% musí byť vyšetrených na látky zo skupiny B bod1,
           30 % musí byť  vyšetrených na látky zo skupiny B bod 2,
           10% musí byť vyšetrených na látky zo skupiny B bod 3.

3. Zostatok sa musí rozpísať podľa situácie v Slovenskej republike.

Zver z farmových chovov

A. Požiadavky na odber vzoriek

1. Veľkosť vzorky závisí od použitej analytickej metódy.
    Vzorky sa musia odobrať na úrovni spracovateľskej jednotky. Musí byť možné zistiť
     spätne farmu, odkiaľ zvieratá alebo ich mäso pochádzali.

2. Bez toho, aby boli dotknuté iné ustanovenia tohto nariadenia, môžu sa odobrať aj  dodatočné vzorky napájacej vody a krmív na úrovni farmy na kontrolu nelegálnych látok.

B. Rozsah a frekvencia odberu vzoriek 

1.Počet vzoriek, ktoré sa každý rok odoberajú sa musí  rovnať najmenej 100 vzorkám.

2. Musí sa dodržať nasledujúci rozpis podľa skupiny látok z prílohy č. 2
a) skupina A: 20%  z celkového počtu vzoriek; väčšina týchto vzoriek sa musí analyzovať na látky z podskupín A 5 a A 6,
b) skupina B: 70% z celkového počtu vzoriek:
    30% musí byť skontrolovaných na látky zo skupiny B bod 1,
    30% musí byť skontrolovaných  na látky zo skupiny  B bod 2 písmeno a) a b),
    10 % musí byť skontrolovaných na látky zo skupiny B bod 2 písmeno c) a e),
    30% musí byť skontrolovaných na látky zo skupiny B bod 3.

3. Zostatok (10%)  sa  pridelí podľa skúseností v Slovenskej republike.

3. Voľne žijúca zver

A. Požiadavky na odber vzoriek

Veľkosť vzorky závisí od použitej analytickej metódy.
Vzorky sa musia odobrať na úrovni spracovateľskej jednotky alebo na mieste ulovenia zveri. Musí byť možné spätne zistiť región, kde bola zver ulovená.

B. Rozsah a frekvencia odberu vzoriek 

Počet vzoriek, ktoré sa každý rok odoberajú sa musí  rovnať najmenej 100 vzorkám.
Tieto vzorky sa musia odobrať na analýzu rezíduí chemických prvkov.

ČASŤ G

MED

A. Požiadavky na odber vzoriek

Veľkosť vzorky závisí od použitej analytickej metódy.
Vzorky sa môžu odobrať v ktoromkoľvek bode produkčného reťazca, ak je možné spätne zistiť pôvodného producenta medu.

B. Rozsah a frekvencia odberu vzoriek

1.  Počet vzoriek, ktoré sa každý rok odoberajú sa musí  rovnať najmenej desiatim vzorkám na 300 ton ročnej produkcie medu pre prvých 3 000 ton produkcie v Slovenskej republike a najmenej jednej vzorke na každých ďalších 300 ton.

 2. Musí s dodržať nasledujúci rozpis
     a) skupina B bod 1 a skupina B bod 2  písmeno c) : 50% z celkového počtu vzoriek,
  b)  skupina B bod 3 písmeno a), skupina B bod 3 písmeno b) a c): 40% z celkového počtu  vzoriek.

3. Zostatok (10% vzoriek) sa pridelí podľa skúseností v Slovenskej republike. Osobitná pozornosť sa venuje mykotoxínom.